Sudet (urheiluseura)

Sudet on kouvolalainen urheiluseura, jolla ei nykyään ole aktiivitoimintaa.Jaokset  Sudet. Viitattu 29.8.2008. Jalkapallossa seuran miesten edustusjoukkue pelasi Kaakon Kolmosessa ja naiset Ykkösessä. Historiassaan seura on saavuttanut Suomen-mestaruuksia jalkapallossa ja jääpallossa.

Seuran salibandyjaosto itsenäistyi muodostaen Sudet Salibandyn vuonna 2017.Patentti- ja rekisterihallitus, Yhdistysrekisterin tietopalvelu, Yhdistyksen perustiedot: 

 Salibandy 

Sudet Salibandyn miesten edustus pelasi pitkään II-divisioonaa, mutta kaudella 2019–20 kausi jouduttiin päättämään kesken, Koronaviruspandemian vuoksi. Sudet sattuivat olemaan runkosarjan ykköspaikalla ja näin sai suoran paikan vasta perustettuun uuteen Suomisarjaan. Kotipelit Sudet Salibandy pelaa Jatke Areenalla. Vuoden 2018 alussa seura oli Suomen kahdenneksikymmenenneksi suurin salibandyseura 536 lisenssipelaajallaan.

Sudet Salibandy luopui Suomisarjapaikasta kaudelta 2025–2026. Päätöksen taustalla ovat taloudelliset realiteetit sekä toimihenkilöiden puute. Myös useita aikuisikäisiä pelaajia jäi pois joukkueesta mm. opiskelujen takia. Tällä päätöksellä seura tulee välttämään taloudelliset riskit, joita resurssien puuttuessa on nähtävissä. Sudet jatkaa tulevan kauden II-divarissa miesten edustusjoukkueella.

 Historia 

Seura aloitti perustamiskaupungissaan nimellä Wiipurin Bandy & Jalkapalloseura joulukuussa 1912. Nimeksi tuli Viipurin Sudet vuonna 1924. Seura joutui talvisodan ja siitä aiheutuneen Viipurin Neuvostoliitolle luovutuksen takia muuttamaan Helsinkiin vuonna 1940. Seura sai nykyisen nimensä vuonna 1951 ja tuli kouvolalaisseuraksi seuraavana vuonna.Patentti- ja rekisterihallitus, Yhdistysrekisterin tietopalvelu, Yhdistyksen perustiedot:  Kouvolan Urheilijain palloilijat liittyivät Susiin vuonna 1961.

Kymen salibandyn ja jalkapalloseura FC Kouvolan liittyessä vuonna 2001 Susiin hiljaiseloa viettäneen seuran toiminta elpyi hetkellisesti.

 Jalkapallo 


Jalkapallossa Sudet voitti ainoan mestaruutensa jalkapallon cup-kilpailussa 1940. Lisäksi hopeaa tuli kerran jalkapallon suomenmestaruuskilpailuissa 1942 ja pronssia neljästi. Yhteensä seuralla oli 15 kautta pääsarjatasolla.Finland – Divisional Movements RSSSF. Viitattu 29.8.2008.Finnish League Premier Division: All-Time Tables 1930–2007 RSSSF. Viitattu 29.8.2008. Kaudella 2021 sarjapaikan otti Kouvolan Jalkapallo, johon jalkapallotoiminta myös Susista siirtyi.

 Jääpallo 

Seura panosti ensimmäisinä vuosinaan jääpalloon ja voitti vuodesta 1914 eteenpäin kuusi perättäistä Suomen-mestaruutta. Kaiken kaikkiaan seuralla on 14 mestaruutta.

Kouvolan Sudet pelasi viimeisen jääpallosarjakautensa Suomisarjassa kaudella 1968.

Keväällä 2013 Lappeenrannassa perustettiin uusi Susien nimeä kantava jääpallon erikoisseura Wiipurin Sudet.

 Lähteet 

 Aiheesta muualla 


 Heikki Somppi: 

Luokka:Kouvolalaiset urheiluseurat
Luokka:Viipurilaiset urheiluseurat
Luokka:Vuonna 1912 perustetut urheiluseurat